Kinnitatud LC Pärnu Strand

Koosolekul 7. aprillil 2022. a.

**Statuut**

Õpilaspreemia parimale Pärnu linna gümnaasiumiõpilasele

Klubi LC Pärnu Strand asutas alates 4. aprillist 2002 õpilaspreemia parimale Pärnu linna 10.–12. klassi õpilasele, kes on saavutanud silmapaistvaid tulemusi õpingutes (ainealastel olümpiaadidel, konkurssidel), spordis või kaunites kunstides (muusikas, kujutavas kunstis, taidluses). Preemia aitab edendada tulemuste saavutamist valitud huvialal.

Autasustamise alused

1. Preemia kandidaat peab olema saavutanud Pärnu linnas, vabariigis või rahvusvahelistel olümpiaadidel, konkurssidel, võistlustel auhinnalisi kohti või püüdlema nende tulemuste poole.

2. Preemia kandidaat peab olema kohusetundlik õppetöös, korrektne suhetes kaasõpilaste ja õpetajatega.

3. Preemia määramisel võib, aga ei pruugi, klubi arvestada ka kandidaadi pere majandusliku olukorraga.

3. Auhind määratakse üks kord aastas.

4. Auhind antakse kätte klubi LC Pärnu Strand pidulikul koosolekul või kooli lõpuaktusel.

5. Auhinnasaaja kutsutakse kohale koos vanemate (hooldajate) ja õpetajaga (või juhendaja, treeneriga), keda tänatakse meenetega.

6. Iga aasta kevadel edastatakse õpilaspreemia statuut Pärnu linna gümnaasiumite direktoritele, kes valivad välja oma kooli pedagoogilise kollektiiviga ühe sobiva kandidaadi ja esitavad kirjaliku soovituse preemia andmiseks klubile LC Pärnu Strand.

7. Preemia määramise otsustab klubi LC Pärnu Strand üldkoosolek, sama üldkoosoleku otsusega määratakse ka jooksva aasta preemia suurus.

**LC Pärnu Strand**